OzLabs/hebrew-wiki-articles huggingface dataset:
ינה זאדור

ינה זאדור (במקור עד 1919 צוקר, מחוץ להונגריה יוג'ין זאדור, בהונגרית: Zádor Jenő; באטאסק, 5 בנובמבר 1894<ref></ref> – לוס אנג'לס, 4 באפריל 1977) היה מלחין יהודי-הונגרי. כיום זכרו חי בעיקר כאחד המתזמרים והמלחינים הפוריים ביותר בתעשיית הקולנוע בהוליווד.

== ביוגרפיה ==
ינה זאדור נולד במשפחה יהודית בעיירה בדרום טרנסדנוביה בממלכת הונגריה כבנם של יוז'ף צוקר, סוחר, ושל פאולה בירמן. הוא ניגן בפסנתר כווירטואוז כבר בילדותו. למד קומפוזיציה ומדע אצל המלחין האוסטרי ריכרד הויברגר בווינה (באוניברסיטה למוזיקה ואמנויות הבמה של וינה) ואצל מקס רגר בלייפציג (בבית הספר הגבוה למוזיקה ולתיאטרון בלייפציג) הוא קיבל את הדוקטורט מאוניברסיטת מינסטר. משנת 1922 לימד בקונסרבטוריון החדש בווינה, ומשנת 1935 באקדמיה למוזיקה ע"ש פרנץ ליסט בבודפשט. בשל יהדותו, בהתקרב מלחמת העולם השנייה, בשנת 1939 היגר לארצות הברית. הוא ניסה תחילה את האופרה שלו "כריסטופר קולומבוס" בניו יורק. אחר כך לימד בהוליווד משנת 1940 ותיזמר או הלחין את המוזיקה ליותר ממאה ועשרים סרטים. הוא היה עמיתו הקבוע של מיקלוש רוז'ה.

בסגנון, היה חסיד של רגר ושל ריכרד שטראוס. את השפעתם של אלבן ברג ושל ארנולד שנברג ניתן לחוש גם ביצירותיו המוקדמות שהולחנו בווינה.

== יצירותיו ==
מקום הצגת הבכורה של היצירה מצוין בסוגריים.
* אופרות, בלטים, יצירות סימפוניות, יצירות קאמריות ולפסנתר, שירים.
* רפסודיה לצימבלום ולתזמורת (1969)
* אי המתים (אופרה, בית האופרה של בודפשט, 1928)
* רמברנדט (אופרה, גרה, 1930)
* כריסטופר קולומבוס (אופרה, וינה, 1939)
* התעוררות היפהפייה הנרדמת (אופרה, סארבריקן, 1931)
* הרוויזור (אופרה בעקבות גוגול, 1935)
* הבתולה והפאון (מעשה יחיד, לוס אנג'לס, 1964)
* כיסא הקסם (מעשה אחד, באטון-רוז', 1966)
* הטחנה האדומה (1965–1967, ניו יורק, 1968)
* איש המכונה (בלט, 1933, בראונשווייג, 1934)
* יהוא (אופרת חג המולד במערכה אחת, בודפשט, 15 בדצמבר 1996).<ref>עלון הקונצרט</ref>

=== יצירותיו הסימפוניות ===
* באנק באן (1918)
* סימפוניה רומנטית (1922);
* Sinfonica Tecnica (1932, 1935)
* רונדו לתזמורת (1933)
* סימפוניה למחול (1936)
* סימפוניה לילדים (1941)
* פסטורלה וטרנטלה (שיקגו, 1942)
* אלגיה וריקוד (פילדלפיה, 1954)
* הרפתקאותיו המדהימות של הנרי בולד (1963)
* מחקרי תזמורת (1970)

== לקריאה נוספת ==
* לקסיקון מוזיקלי ברוקהאוס - רימן. בודפשט, 1985. הוצאת מוזיקה 
* 100 שנה לבית האופרה של בודפשט. בודפשט, 1984. 

== קישורים חיצוניים ==

* 

* [http://mek.oszk.hu/00300/00355/html/ABC17155/17171.htm לקסיקון ביוגרפי הונגרי]. עורכת ראשית אגנש קניירס. 1969 ISBN 963-05-2500-3
* לקסיקון יהודי הונגרי. 1929. [http://mek.oszk.hu/04000/04093/html/0975.html ינה זאדור]
* [http://spotlightonmusic.macmillanmh.com/n/teachers/articles/composers-and-lyricists/eugene-zador ביוגרפיה באתר ההוצאה לאור מקגרו-היל]
* [http://www.naxos.com/person/Eugene__Zador/93894.htm ביוגרפיה ב-naxos.com]
* [http://www.bibl.u-szeged.hu/ha/muzsika/zador3.jpg תמונה מתוך כת עת משנת 1939]
* [http://www.vknagykoros.c3.hu/hajm8.htm פשטי נפלו, 1937.]

== הערות שוליים ==

קטגוריה:מלחינים יהודים הונגרים
קטגוריה:מורים למוזיקה בהונגריה
קטגוריה:מהגרים מהונגריה לארצות הברית
קטגוריה:אמריקאים ממוצא יהודי-הונגרי
קטגוריה:הונגרים שנולדו ב-1894
קטגוריה:אמריקאים שנולדו ב-1894
קטגוריה:הונגרים שנפטרו ב-1977
קטגוריה:אמריקאים שנפטרו ב-1977
מעגל האור

מעגל האור הוא אלבומו החמישי של הזמר-יוצר הישראלי נעם רותם, שיצא בשנת 2021.

שבע שנים לאחר יציאת אלבומו הקודם של רותם "נשורת" הוציא את אלבומו החמישי. בראיונות סיפר רותם כי במהלך אותן שנים שעברו מאז יציאת אלבומו הקודם, חשב כי לא יוציא עוד אלבומים חדשים. אלא שלאחר שהוזמן ליצור את שיר הנושא לסרט הקולנוע 15 שנה, המשיך ויצר את שאר השירים שהרכיבו את האלבום החדש, ברובם בעת הסגר הראשון שהתרחש במגפת הקורונה בישראל.

להקלטת השירים שיתף רותם פעולה עם שורה ארוכה של מוזיקאים ובהם גבע אלון, קרני פוסטל, אוהד קוסקי וג'נגו.

על עטיפת האלבום מופיע רותם בתצלום שצולם באולפן ההקלטות, בעת צילומי הקליפ לשיר "מה הסיבה שלך?". משמאלו תלויות על קיר האולפן גיטרות ומימינו מציצה בת זוגו, כשהוא לובש חולצה של ג'וני ת'נדרס, הסולן לשעבר של להקת הרוק הכבד ניו יורק דולס.

==רשימת השירים==

==השתתפו באלבום==
*נעם רותם: שירה, גיטרות, סינטי, מפוחית
*עובד אפרת: גיטרה
*גבע אלון: גיטרה, קולות
*עמיר רוסיאנו (ג'נגו): בס, קולות
*עודד פרח: תופים
*טל הפטר: פסנתר
*קרני פוסטל: צ'לו, קולות
*גליה חי: ויולה
*אבנר קלמר: כינור
*חן שנהר: כינור
*אמילי קרפל: שירה, קולות

== קישורים חיצוניים ==

* 
* יובל אראל: 
* 
* לאון פלדמן: [https://www.kzradio.net/shows/leons-livingroom/30088 מעגל האור, נעם רותם מתארח עם אלבומו החדש], בסלון של לאון, 10 במרץ 2021

קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי נועם רותם
הבחירות הפרלמנטריות בסוריה (2016)

הבחירות הפרלמנטריות בסוריה נערכו ב-13 באפריל 2016. הבחירות לפרלמנט בסוריה מתקיימות אחת לארבע שנים, ואילו הבחירות לנשיאות הם אחת לשבע שנים.

== רקע ==
בעת הבחירות סוריה נמצאה כמעט חמש שנים בתוך מלחמת האזרחים, בעקבות כך בזמן הבחירות, מחוז אידליב היה מחוץ לשליטת הממשלה, מכיוון שהיא נשלטה על ידי מורדים. מחוז רקה ונפת דיר-אז-צור היו בשליטת המדינה האסלאמית, כתוצאה מכך לא התקיימו בחירות במחוזות אלה. חלב, חומס ודרעא הוחזקו חלקית על ידי כוחות אנטי-ממשלתיים בזמן הבחירות.

== מערכת בחירות ==
כל 250 חברי הפרלמנט נבחרו מ-15 מחוזות.<ref>[https://www.almasdarnews.com/article/president-assad-calls-for-parliamentary-elections-next-april/ President Assad calls for parliamentary elections next April] AMN, 22 February 2016</ref>
{| class="wikitable sortable" style="text-align:right"
!מחוז בחירה
! מושבים
! אוכלוסייה<ref></ref><ref></ref>
|-
| נפת דמשק
| 29
| 1,754,000
|-
| נפת ריף דימאשק
| 19
| 2,836,000
|-
| חלב
| 20
| 2,132,100
|-
| מחוז חלב
| 32
| 2,735,900
|-
| נפת חומס
| 23
| 1,803,000
|-
| נפת חמה
| 22
| 1,628,000
|-
| נפת לטקיה
| 17
| 1,008,000
|-
| נפת אידליב
| 18
| 1,501,000
|-
| נפת טרטוס
| 13
| 797,000
|-
| נפת ראקה
| 8
| 944,000
|-
| מחוז דיר עז-צור
| 14
| 1,239,000
|-
| נפת אל-חסכה
| 14
| 1,512,000
|-
| מחוז דרעא
| 10
| 1,027,000
|-
| נפת אס-סוביידה
| 6
| 370,000
|-
| נפת קונייטרה
| 5
| 90,000
|- class="sortbottom" style="font-weight:bold"
| סך הכל
| 250
| 21,377,000
|}

== תוצאות ==
הברית הלאומית (NPF) שהובילה מפלגת הבעת' זכתה ב-200 מתוך 250 המושבים, אחוז ההצבעה היה 57.56%.
{| class="wikitable"
| colspan="11" align="center" |קובץ:Composition de l'assemblée Syrienne après les élections de 2016.svg
|-
! colspan="2" |מפלגה
!קולות
!מקומות ישיבה
|-
|
|מפלגת הבעת'
|
|172
|-
|
|המפלגה הלאומנית בסוריה
|
|7
|-
|
|המפלגה הקומוניסטית הסורית ברשות חאליד בקדש
|
|3
|-
|
|המפלגה הסוציאליסטית המאוחדת
|
|2
|-
|
|מפלגת האיחוד הסוציאליסטי הערבי
|
|2
|-
|
|המפלגה הקומוניסטית הסורית ברשות יוסף פייסל
|
|1
|-
|
|מפלגת הברית הלאומית
|
|1
|-
|
|עצמאים המזוהים עם NPF
|
|12
|-
| colspan="3" |הברית הלאומית
|200
|-
|
|עצמאים
|
|50
|-
| colspan="2" |סך הכול
|5,085,444
|250
|-
| colspan="2" |מצבעים/אחוז ההצבעה
|8,834,994
|57.56
|-
| colspan="4" |מקור:<ref></ref>
|}

== הערות שוליים ==
 

קטגוריה:2016 בסוריה
קטגוריה:סוריה: בחירות
חנה רייס

חנה רייס רודוביץ (בפולנית: Hanna Reiss; יולי 1911 – 14 בפברואר 2005) היא חסידת אומות העולם, שפעלה בזמן מלחמת העולם השנייה בלבוב, פולין. חנה, יחד עם שתי חברותיה, מריה דיקר והלנה ביאלק, הסתירה שבעה גברים יהודים בדירה שמצאו עבורם ודאגו לכלכלתם מיולי 1942 ועד יולי 1944.

== קורות חייה ==
חנה נולדה בשנת 1911 בעיר לבוב שבפולין, בתם של יעקב (ין) ומרים רודוביץ.

=== מעשה ההצלה ===
לפני מלחמת העולם השנייה הכירה חנה את בן זוגה - משה רייס שהיה יהודי. לאחר הפלישה הגרמנית לברית המועצות וכיבושה של העיר לבוב, החל משה לעבוד בשדה התעופה הצבאי שליד לבוב יחד עם בני הזוג של שתי חברותיה של חנה - מריה דיקר והלנה ביאלק.

ביולי 1942, כאשר החלו לשלוח את עובדי שדה התעופה הצבאי למחנה הריכוז ינובסקה, הצליח בן זוגה של הלנה ביאלק – איגנצי רדוונסקי – ליצור קשר עם הלנה ולספר לה שהם עומדים להישלח. ביום המחרת הצליח רדוונסקי לחמוק לצד הארי של העיר יחד עם משה רייס, אברהם דיקר – בן זוגה של מריה – ועוד ארבעה חברים: אלי גלאץ', לייב דרוקייר, שלמה קין ופייגה דרוקר.

חנה, מריה והלנה שיכנו את שבעת הפליטים היהודים בדירתה של חנה, שם הם דאגו לכל צורכיהם, נשאו בהוצאות כלכלתם ודאגו לשלומם. חנה עברה לדירתה של מריה שהייתה ממוקמת ברובע שהוסב להיות גטו למברג, כך שחנה הייתה רשומה כדיירת של הגטו. חנה וחברותיה דאגו ליהודים עד לשחרור העיר לבוב על ידי הצבא האדום בפברואר 1944.

קברה של חנה רייס בחלקת חסידי אומות העולם, בית הקברות קריית שאול

=== לאחר המלחמה ===
עם סיומה של המלחמה, נישאה חנה למשה ובשנת 1950 עלו לישראל ועברו להתגורר בבת ים.

ב-1977 נפטר משה בעלה של חנה.

בשנת 1987 העניק יד ושם לחנה רייס, יחד עם חברתה מריה דיקר, את התואר חסידת אומות העולם.

רייס נפטרה בשנת 2005 ונקברה בחלקת חסידי אומות העולם בבית העלמין קריית שאול.

חנה לא הותירה אחריה ילדים או משפחה.

== ראו גם ==
* שואת יהודי פולין

== קישורים חיצוניים ==
* 

קטגוריה:פולניות חסידות אומות העולם
קטגוריה:אישים הקבורים בבית הקברות קריית שאול
קטגוריה:פולנים חסידי אומות העולם
קטגוריה:חסידי אומות העולם שהוכרו במבצע חסד אחרון
קטגוריה:פולניות שנולדו ב-1911
קטגוריה:פולנים שנולדו ב-1911
קטגוריה:פולנים שנפטרו ב-2005
קטגוריה:נפטרות ב-2005
ואדי אל-פארעה

ואדי אל-פארעה (בערבית: وادي الفارعة) הוא כפר פלסטיני בנפת טובאס בצפון-מזרח יהודה ושומרון, הממוקם כחמישה קילומטרים דרומית-מערבית לטובאס. שטח הכפר הוא 12,000 דונם, מתוכם 337 בנויים ו-10,500 משמשים למטרות חקלאיות. הכפר נמצא בשליטתה המלאה של הרשות הפלסטינית וממוקם בסמוך למחנה הפליטים פארעה.<ref name="ARIJ">[http://vprofile.arij.org/tubas/static/localities/profiles/115_Profile.pdf Wadi al-Far'a Village Profile] Applied Research Institute - Jerusalem. February 2006.</ref> על פי נתוני הלשכה הפלסטינית המרכזית לסטטיסטיקה, בוואדי אל-פארעה מתגוררים 2,340 תושבים. <ref>[http://www.pcbs.gov.ps/Portals/_pcbs/populati/pop02.aspx Projected Mid - Year Population for Tubas District by Locality 2004 - 2006] Palestinian Central Bureau of Statistics.</ref>

== היסטוריה ==
<gallery>
קובץ:ואדי פרעה - חנות ערבית-JNF044219.jpeg
קובץ:ואדי פרעה - ישוב בקרבת ואדי פרעה.-JNF044222.jpeg
קובץ:ואדי פרעה - כפר ערבי ע"י ואדי פרעה.-JNF044249.jpeg|ואדי אל-פארעה 1934
</gallery>אדמות הכפר היו בעבר בבעלות תושבי טלוזה הסמוכה שהשתמשו בהן כשטח חקלאי. בשנות ה-60 התיישבו באזור תושבים מטלוזה שהקימו כפר נפרד. בשנת 1996 הוכרז רשמית ואדי אל-פארעה כמופרד מטלוזה והוקמה מועצת כפר עצמאית בנפת טובאס.

במפקד האוכלוסין של הלשכה המרכזית הפלסטינית לסטטיסטיקה בשנת 1997 מנתה ואדי אל-פארעה 1,713 תושבים. גברים היוו 51.3% מהאוכלוסייה, לעומת 49.7% נשים. בשנת 2006 אוכלוסיית הכפר צמחה בשליש ל-2,341. בכפר יש שש משפחות עיקריות: אל-גַ'נַאגְ'רָה (30%), אל-בַּרַאהְמֶה (30%), א-סַּלַאחַאת (30%) א-דַּרַאוְושֶה, א-שַּנַאבְּלֶה ואל-בַּלַאטִיֶּה מהוות את 10% הנותרים.

== ראו גם ==
* פארעה
* נחל תרצה

==קישורים חיצוניים==

== הערות שוליים ==

קטגוריה:נפת טובאס
יעל מבורך

יעל מבורך (נולדה ב-1981) היא אשת עסקים וכלכלנית ישראלית. בין השנים 2020–2021 הייתה מנכ"לית המשרד לשוויון חברתי.

== השכלה ==
מבורך בעלת תואר ראשון בכלכלה ומדיניות ציבורית, ותואר שני במנהל עסקים, שניהם מאוניברסיטת בן-גוריון בנגב. כמו כן סיימה מבורך את התכנית למנהלים בכירים של קרן וקסנר; זו נפרשת על פני שנה וכוללת חודש לימודים בהשתלמות מנהלים בבית הספר על שם קנדי באוניברסיטת הרווארד.

== קריירה ==
בין השנים 2017–2020 כיהנה כחברת דירקטוריון הבנק האירופאי לשיקום ולפיתוח בלונדון. שם עסקה בפיתוח כלכלי במדינות מתפתחות באירופה, אסיה והמזרח התיכון.

קודם לכן כיהנה כעשור בשורת תפקידים באגף התקציבים במשרד האוצר. כסגנית הממונה על התקציבים באוצר הייתה אחראית על גיבוש תקציב המדינה והתוכנית הכלכלית ואישור בממשלה ובכנסת. כמו כן עסקה בקידום תחרות במערכת הבנקאית, מדיניות הממשלה בתחום הפנסיה, ושיפור ההון האנושי במגזר הציבורי.

בספטמבר 2022 מונתה לתפקיד סמנכ"לית לענייני כספים בקופת חולים מאוחדת.

== חיים אישיים ==
מבורך בזוגיות ואם ל-3 ילדים.

== קישורים חיצוניים ==

* 

== הערות שוליים ==

קטגוריה:עובדי משרד האוצר
קטגוריה:עובדות משרד האוצר
קטגוריה:להט"בים ישראלים
קטגוריה:להט"ביות ישראליות
קטגוריה:מנכ"ליות ישראליות
קטגוריה:דירקטוריות ישראליות
קטגוריה:דירקטורים ישראלים
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:בוגרות תוכנית קרן וקסנר בישראל
קטגוריה:בוגרי תוכנית קרן וקסנר בישראל
קטגוריה:ישראליות שנולדו ב-1981
קטגוריה:ישראלים שנולדו ב-1981
קטגוריה:מנכ"לי המשרד לשוויון חברתי
פנים - איגוד ארגוני יהדות ישראלית

פנים - איגוד ארגוני יהדות ישראלית הוא ארגון גג של עשרות ארגונים העוסקים בהתחדשות יהודית אשר הוקם בשנת 1998.<ref></ref> יושב ראש הוועד המנהל של האיגוד הוא מוטי זעירא והמנכ"ל הוא יותם ברום. האיגוד מארגן סדנאות, כנסים, ימי עיון ובתי מדרש, וכן מפתח תוכניות לימוד לבתי הספר. משרדי הארגון ממוקמים ברחוב המלך דוד שבירושלים.

מאז היווסדו מפעיל הארגון מדי שנה את ״פסטיבל הקהל״ בחול המועד סוכות<ref></ref>.

== מטרות ==
באתר האיגוד מוגדרות מטרותיו<ref></ref>:
* עידוד וייזום שיתופי פעולה בין ארגוני יהדות-ישראלית באמצעות שולחנות עגולים, כנסים מקצועיים והשתלמויות מקצועיות.
* פיתוח פלטפורמות מקוונות ופיזיות לשיווק, פרסום והגברת קולם של הארגונים במרחב הציבורי בישראל ובעולם.
* איסוף נתונים והנגשתם לקובעי מדיניות ומקבלי החלטות בתחום היהדות הישראלית.
* הנגשת מידע לציבור הרחב על קהילות, תוכניות לימוד, טקסי חיים, אירועי מעגל שנה, ומוצרים שונים ברוח יהודית ישראלית.
* פיתוח משאבים ממקורות חדשים לפרויקטים משותפים של ארגוני יהדות ישראלית.

== פיננסים ==
ב-2022 טען העיתונאי קלמן ליבסקינד כי השר נחמן שי הביא להעברת עשרות מיליוני ש"ח לעמותת "פנים", בלי מכרז ובלי קריטריונים, כנגד כלל המנהל התקין, ובסיועו של ח"כ גלעד קריב, שכיהן באותה עת בוועד המנהל של העמותה.<ref></ref>

== קישורים חיצוניים ==
* 

* 

== הערות שוליים ==

*
קטגוריה:ארגוני התחדשות יהודית
קטגוריה:ארגונים יהודיים
הקבינט של ארצות הברית בממשל וודרו וילסון

הנשיא וילסון וחברי הקבינט, [[1914]]
הקבינט של ארצות הברית בממשל וודרו וילסון כיהן במשך שתי תקופות כהונה נשיאותיות, ממועד השבעת הנשיא וילסון ב-4 במרץ 1913 ועד לסיום כהונתו ב-4 במרץ 1921.

==הרכב הקבינט==
הקבינט כלל עשרה בעלי תפקידים. בסך הכל כיהנו בו 19 גברים. שלושה מהם - מנהל הדואר ומזכירי הצי והעבודה - כיהנו בתפקידיהם במשך כל תקופת כהונת הקבינט.

בראשית כהונת הקבינט פוצלה מחלקת המסחר והעבודה לשתי מחלקות נפרדות. בראשן הוצבו שני מזכירים שהיו לחברי הקבינט.

==חברי הקבינט==
===מזכירי מחלקות הממשל===
* מזכיר המדינה: ויליאם ג'נינגס ברייאן (1913-1915), רוברט לנסינג (1915-1920), ביינברידג' קולבי (1920-1921)
* מזכיר האוצר: ויליאם גיבס מקאדו (1913-1918), קרטר גלאס (1918-1920), דייוויד פרנקלין יוסטון (1920-1921)
* מזכיר המלחמה: לינדלי גאריסון (1913-1916), ניוטון בייקר (1916-1921)
* התובע הכללי: ג'יימס קלארק מק'ריינולדס (1913-1914), תומאס ואט גרגורי (1914-1919), אלכסנדר מיטשל פאלמר (1919-1921)
* המנהל הכללי של הדואר: אלברט ברלסון (1913-1921)
* מזכיר הצי: ג'וזפוס דניאלס (1913-1921)
* מזכיר הפנים: פרנקלין ליין (1913-1920), ג'ון ברטון פיין (1920-1921)
* מזכיר החקלאות: דייוויד פרנקלין יוסטון (1913-1920), אדווין מרדית' (1920-1921)
* מזכיר המסחר: ויליאם רדפילד (1913-1919), ג'ושוע אלכסנדר (1919-1921)
* מזכיר העבודה: ויליאם בואושופ וילסון (1913-1921)

==קישורים חיצוניים==

==הערות שוליים==

*
וילסון
בן ציון פישלר

בן ציון פישלר (1921, ה'תרפ"א – 20 בנובמבר 2019, ה'תשע"ט) היה חוקר הומור, חוקר הלשון העברית, וחבר האקדמיה ללשון העברית.

== ביוגרפיה ==
בן ציון נולד לאדלר וריטה. גורש לקפריסין במסגרת ההעפלה ועלה ארצה בספינה בג' בשבט ה'תש"ט. היה אוטודידקט: עקב השואה לא השלים את לימודיו בבית הספר התיכון, ומעולם לא קיבל תואר אקדמי כלשהו על אף הידע הנרחב שרכש. למד עברית במחנה המעצר בקפריסין משליח היישוב היהודי בארץ ישראל (לימים פרופסור) דב נוי והשלים בזה את ידיעותיו משכבר בלטינית, יוונית, גרמנית, רומנית ורוסית. היה בעל טור שבועי קבוע בנושאי לשון בעיתון הארץ. נהג לשבת בספריה הלאומית ושם ערך את מחקריו.

שנה לפני מותו קיבל את אות יקיר מכון שוקן בספריית שוקן, ונערך ערב לכבודו, בנוכחות אשתו ברכה, לשונאית אף היא, ובניו ספי איש הסיינטולוגיה ומפיק הטלוויזיה רמי.

חקר וניסה להסביר את שירו של איציק מנגר ביידיש ובתרגומים לעברית על מכתב האהבה של מלכת טורקיה לרבינו תם.

הפירוש והשיר הוזכרו בהשקת ספרו של פרופסור אברהם (רמי) ריינר על רבינו תם, בהקשר עם רוחו הנוחה לכעוס של רבינו תם, ועם הצדדים החיוביים שיש לעיתים לכעס במידה.

פישלר מצא את המקור הרומי בכתבי הורציוס לביטוי על הגוי שבא לפני שמאי הזקן וביקש ללמוד את כל התורה על רגל אחת.

== ספריו ומחקריו ==
פישלר חיבר ספרים שונים, וכתב מאמרים רבים:
* הנחלת הלשון העברית בימי העלייה השנייה ([https://kotar.cet.ac.il/kotarapp/index/Chapter.aspx?nBookID=85566745&nTocEntryID=85662758 פרקים מהספר באתר מט"ח וקישור לספר הסרוק באתר כותר])
* [https://merhav.nli.org.il/primo-explore/search?query=any,contains,בן%20ציון%20פישלר%20NNL&tab=default_tab&search_scope=RAMBI&vid=NLI_Rambi&lang=iw_IL&offset=0 תשעים ושנים 92 מאמרים של בן ציון פישלר] באתר רמב"י של הספרייה הלאומית, אתר המאמרים המדעיים בחקר היהדות.
* [https://www.nli.org.il/he/books/NNL_ALEPH002202411/NLI הספר לכבוד בן ציון פישלר]
* [https://www.nli.org.il/he/books/NNL_ALEPH002006285/NLI מנחה לקודש : אסופת מאמרים על לשון ועל הנחלתה מוקדש לשלמה קודש במלאת לו שבעים וחמש שנה / העורכים - חיים רבין ובן ציון פישלר]
* [https://www.nli.org.il/he/books/NNL_ALEPH001305551/NLI כלשון עמו : אסופת מאמרים בבלשנות שימושית מוקדשת לחיים רבין במלאת לו שישים שנה / העורכים - רפאל ניר ובן-ציון פישלר]
* [https://www.nli.org.il/he/books/NNL_ALEPH002068807/NLI ספר רוזן / העורכים - עוזי אורנן ובן ציון פישלר]
* [https://www.nli.org.il/he/books/NNL_ALEPH001358720/NLI אלף אמירות בפורטוגזית יהודית (בפורטוגזית) / בן ציון פישלר]

== קישורים חיצוניים ==
* [https://hebrew-academy.org.il/2019/12/04/לזכרו-של-בן־ציון-פישלר/ לזכרו של בן ציון פישלר] באתר האקדמיה ללשון העברית
* [http://www.schocken-jts.org.il/hebrew/events/?id=68 הרצאה מוסרטת שנערכה לכבודו כשנה לפני מותו] (אתר הוצאת שוקן)
* [http://www.daat.ac.il/daat/ktav_et/maamar.asp?ktavet=1&id=1570 תיאור מאמרו על "אם אלהים רוצה גם מטאטה יורה"] (אתר דעת)
* 
* 

==הערות שוליים==

קטגוריה:עולים לאחר מלחמת העולם השנייה
קטגוריה:גולי מחנות המעצר בקפריסין
קטגוריה:בלשנים ולשונאים ישראלים
קטגוריה:חברי האקדמיה ללשון העברית
קטגוריה:חוקרים ישראלים
קטגוריה:מחברי ספרי עיון ישראלים
קטגוריה:ישראלים שנולדו ב-1921
קטגוריה:ישראלים שנפטרו ב-2019
קופרה טבסקאן

קופרה טבסקאן (באנגלית: Cupra Tavascan) היא מכונית חשמלית במרכב קרוסאובר קופה, בעלת חמישה מקומות ישיבה, שתיוצר על ידי קופרה משנת 2024<ref></ref>. היא הוצגה כמכונית קונספט בתערוכת הרכב הבנילאומית של פרנקפורט בספטמבר 2019<ref></ref> ונחשפה בגרסת ייצור ב-8 ביוני 2022<ref></ref>.

== עיצוב ==
דגם הקונספט מעוצב בעיצוב חדש שלא נמצא בשאר דגמי קופרה, היא מציגה בעיקר מראה ספורטיבי הקבוע של החברה ומזכירה בכך מעט את הטויוטה bZ4X קונספט. תא הנוסעים מציג עיצוב עתידי<ref></ref>, וכולל מסך מגע מולטימדיה מרכזי בקוטר 13.0 אינץ' ולוח מחוונים דיגיטלי בקוטר 12.3 אינץ'.

== מפרט טכני ==
בתחום ההנעה קופרה לא חושפת פרטים עד לתחילת השיווק.

== גלריה ==
<gallery widths="220" heights="135">
קובץ:Cupra Tavascan at IAA 2019 IMG 0790.jpg|מבט אחורי
קובץ:Cupra Tavascan at IAA 2019 IMG 0244.jpg|מבט קדמי
קובץ:Cupra Tavascan wheel.jpg|מבט לגלגל
</gallery>

== קישורים חיצוניים ==

* 

== הערות שוליים ==

טווסקאן קונספט
קטגוריה:קרוסאובר
קטגוריה:מכוניות קונספט
קטגוריה:מכוניות קופה
קטגוריה:דגמי מכוניות שהושקו ב-2019
קטגוריה:מכוניות חשמליות
מכון שמיר למחקר

מכון שמיר למחקר הוא מרכז מו"פ יישומי אזורי הפועל בגולן. 
== היסטוריה ==
המכון הוקם בשנת 1985 בקצרין בתמיכת משרד המדע והטכנולוגיה ומועצות הגולן ובחסות אקדמית של אוניברסיטת חיפה. המכון קרוי על שם יצחק שמיר<sup>[1]</sup>  ובראשו עומדים דינה גלעד, מנכ"לית המכון וד"ר ירון דקל, המנהל המדעי. מטרתו העיקרית של המכון היא להוות עוגן אקדמי מחקרי ומנוע צמיחה למחקרים המבוססים על היתרון היחסי של האזור, תוך שמירה על ערכי פיתוח בר קיימא. במכון פועלים מעל 80 אנשי צוות, מהם 25 חוקרים בדרגת Ph.D, עוזרי מחקר ומנהלה בתחומים מגוונים של חקלאות, חינוך וחברה, ארכאולוגיה, אקולוגיה וסביבה. המכון מארגן כנסים אקדמיים וימי עיון לאומיים ובין לאומיים, מייעץ למוסדות חינוך והשכלה באזור ונמצא בקשרים עם התעשייה המקומית והארצית.

המכון מפעיל מעבדות מולקולריות, חדרי גידול תרביות, מכשור מיקרוסקופי, גנטי ומיקרוביאלי וכן חממה מתקדמת למחקר בתחום האגרי-טק ופלטפורמה מעבדתית למיקור חוץ בנושא יזמות חקלאית וסביבתית. המכון נמצא בשלב בניית מבנה מעבדות חדשני הכולל 12 מעבדות מתקדמות בשטח של 1,200 מ״ר, המתווספים למבנה המכון שגודלו 1,300 מ"ר.

המכון מנהל ומפעיל את תחנת החקר לתלמידים בתחומי החקלאות והסביבה, את ארכיון הגולן, המתעד את החומר ההיסטורי והמנהלתי של הגולן מאז הקמתו ואת היחידה לחקלאות וחדשנות, הפועלת למתן שירות איכותי ומקצועי לחקלאים, תוך הפיכת הגולן למעצמת אגרי-טק ארצית ובינלאומית.

== קישורים חיצוניים ==
* 

== הערות שוליים ==

קטגוריה:קצרין
קטגוריה:אוניברסיטת חיפה: יחידות אקדמיות
קטגוריה:הנצחת יצחק שמיר
מרינה גרנובסקאיה

מרינה גרנובסקיה (ברוסית: Марина Грановская; ילידת 13 בינואר 1975)<ref name="de24"></ref><ref></ref> היא קנדית-רוסייה, המשמשת כמנהלת מועדון הכדורגל צ'לסי.<ref name="chelseafc"></ref> היא אחראית על תיווך בעסקת החסות של הקבוצה עם נייקי, שתממן 60 מיליון ליש"ט בשנה למועדון עד 2032.<ref></ref> היא מתוארת כ'גברת הברזל' והיא נחשבת לאחת ממנהלי המועדונים הטובים ביותר בכדורגל העולמי.<ref></ref> בשנת 2018 פורבס דירג אותה במקום החמישי ברשימת "הנשים החזקות ביותר בספורט הבינלאומי".<ref></ref>

מרינה גרנובסקיה הייתה העוזרת הראשית של רומן אברמוביץ' במשך למעלה מעשר שנים. היא פיקחה על ההעברות של טימו ורנר, קאי האברץ, חכים זיאש ובן צ'ילוול. בנוסף היא החתימה את טיאגו סילבה.

== קריירה מקצועית ==
גרנובסקאיה למדה בפקולטה לשפות זרות באוניברסיטת מוסקבה וסיימה את לימודיה בשנת 1997.<ref></ref> היא החלה לעבוד בתפקיד עוזרתו האישית של רומן אברמוביץ' בחברת סיבנפט בשנת 1997.

בשנת 2003 עברה ללונדון, שם אברמוביץ' קנה את צ'לסי. היא עבדה גם בחברת Millhouse Capital, חברה נוספת בבעלות אברמוביץ'.<ref></ref> מאוחר יותר היא הייתה מעורבת בהעברות ועסקאות חוזיות עבור צ'לסי.<ref>Benjamin Newman [https://www.101greatgoals.com/news/marina-granovskaia-antonio-conte-chelsea/ "Why Marina Granovskaia & Antonio Conte’s relationship at Chelsea is over"] 101 Great Goals, 26 January 2018</ref> גרנובסקיה הפכה לנציגת הבעלים במועדון בשנת 2010, ואז הצטרפה לדירקטוריון צ'לסי ביוני 2013. מאוחר יותר קודמה לתפקיד מנכ"לית צ'לסי בשנת 2014.<ref></ref> על פי הטיימס, הקידום שלה הפך אותה ל"אישה החזקה ביותר בכדורגל".<ref></ref>

== הערות שוליים ==

קטגוריה:נשות עסקים רוסיות
קטגוריה:בעלי קבוצות כדורגל באנגליה
קטגוריה:בוגרות אוניברסיטת מוסקבה
קטגוריה:צ'לסי (כדורגל)
קטגוריה:מהגרים מרוסיה לקנדה
קטגוריה:רוסיות שנולדו ב-1975
קטגוריה:רוסים שנולדו ב-1975
דרו ליג

[[ג'יימס הארדן וברנדון ג'נינגס, שניים משחקני ה- NBA שמשתתפים בדרו ליג, במהלך משחק בשנת 2011 מול קבוצת ליגת גודמן.]]
דרו ליג (באנגלית: Drew League) היא ליגת כדורסל מקצוענית, המתקיימת בכל קיץ בלוס אנג'לס, קליפורניה. הליגה, שהוקמה בשנת 1973, גדלה בפופולריות לאורך השנים, כאשר שחקני NBA השתתפו באופן קבוע במשחקיה.

== היסטוריה ==
הדרו ליג הוקמה בשנת 1973 על ידי אלווין וילס, שעבד בחטיבת הביניים צ'ארלס ר 'דרו, וכללה בתחילה שש קבוצות. הליגה עלתה בפופולריות בשנות השמונים, עם מספר הולך וגדל של קבוצות (10 בשנת 1985, 14 בשנת 1988) וכמה בתי ספר תיכוניים פופולריים, מכללות ומקצוענים. שחקנים המשתתפים במשחקים. בשנת 1987 קלע קספר וור האב 47 נקודות במשחק האליפות של הדרו ליג. בשנת 1990 אד ריד קבע את השיא בכל הזמנים לנקודות שצברו במשחק בודד עם 64. במהלך מהומות לוס אנג'לס בשנת 1992, החליטו מארגני הדרו ליג להשאיר את הליגה פתוחה, והציעו תמיכה לקהילת דרום לוס אנג'לס.

במהלך השביתה ב-NBA בשנת 2011, הדרו ליג ראתה גידול בפופולריות בגלל מספר גדול יותר של שחקני NBA שהשתתפו, חיפשו מקום להתחרות בו במהלך הקיץ. הנוכחות עלתה ל-800 למשחק. במהלך השנים השתתפו שחקנים ממדינות שונות כמו סין, צרפת, גרמניה, איטליה, יפן וספרד בדרו ליג. בשנת 2012, כדי להתמודד עם מספר האנשים המשתתפים שהשתתפו, הדרו ליג עברה ממכון הכושר ליאון ה 'וושינגטון פארק לבית הספר התיכון קינג / דרו מגנט. בשנת 2013 נייקי החלה לתת חסות לליגה. בשנת 2016, הנוכחות הממוצעת הייתה 1,100. בשנת 2017 הדרו ליג הוצגה במשחק הווידאו NBA Live 18. מאז הקמתה השתתפו יותר מ-20,000 שחקנים בליגה. החל משנת 2019 24 קבוצות מתחרות בדרו ליג, כאשר המספר הגבוה ביותר של הקבוצות המשתתפות היה 28 בעונות הקודמות.

עונת 2020 בוטלה בגלל מגפת הקורונה.

משנת 2022 אדידס נותנת חסות לליגה

== נציבים ==
* 1973–1982: אלווין ויליס
* 1983 – הווה: אוריס "דינו" סמיילי

== שחקנים בולטים ==

== קישורים חיצוניים ==
* 
* 

קטגוריה:ליגות כדורסל בארצות הברית
קטגוריה:לוס אנג'לס: ספורט
ג'ורג' בירנבאום

ג'ורג' אלי בירנבאום (באנגלית: George Eli Birnbaum; נולד בשנת 1970) הוא יועץ פוליטי יהודי-אמריקאי למפלגות ימין, שהיה מעורב בכמה מערכות בחירות בישראל.

== ראשית חייו ==
ג'ורג' בירנבאום נולד בלוס אנג'לס להורים יהודים. אביו היה ניצול שואה ממחנה אושוויץ. כאשר בירנבאום היה בן ארבע עברה משפחתו לאטלנטה, שם למד בבית הספר היסודי ובתיכון. לאחר מכן למד לתואר ראשון במדעי החלל במכון הטכנולוגי בפלורידה שם קיבל תואר ראשון במדעי החלל.

== קריירה ==
בשנת 1992 הצטרף בירנבאום לצוות הקמפיין של חבר הקונגרס בוב מקווין ממדינת אוהיו. בשנים שלאחר מכן עבד גם בקמפיינים בקרוליינה הצפונית, וירג'יניה ופלורידה. במהלך 1996 שימש בירנבאום סגנו של אל ד'אמטו בוועדת הסנאטורים הרפובליקנית, ולאחר מכן ניהל את קמפיין הבחירות הכושל של צ'ארלי כריסט ב-1998 בפלורידה מול הסנאטור המכהן בוב גרהאם.

בשנת 1998 עבר לישראל כדי לעבוד כיועץ לראש הממשלה בנימין נתניהו ושימש כראש לשכתו במשך כשנה וחצי<ref></ref>. ב-2003 נכנס בירנבאום לשותפות עם היועץ הפוליטי ארתור פינקלשטיין, וב-2008 סייע לניר ברקת בבחירות המוניצפיליות לראשות עיריית ירושלים<ref></ref>.

בעשור השני של המאה ה-21 ייעץ בירנבאום לפוליטיקאים שונים באירופה, ביניהם פטר נצ'אס בצ'כיה, ויטלי קליצ'קו באוקראינה<ref></ref> וויקטור אורבן בהונגריה<ref></ref>. במקביל המשיך לייעץ לגורמים פוליטיים בישראל, במהלך הבחירות לכנסת השמונה עשרה לאביגדור ליברמן ומפלגת ישראל ביתנו<ref></ref> ובמהלך הבחירות לכנסת העשרים וארבע לנפתלי בנט ומפלגת ימינה<ref></ref>.

== הערות שוליים ==

קטגוריה:פוליטיקאים יהודים אמריקאים
קטגוריה:יועצים פוליטיים יהודים
קטגוריה:יועצים פוליטיים אמריקאים
קטגוריה:בוגרי המכון הטכנולוגי של פלורידה
קטגוריה:אמריקאים שנולדו ב-1970
Israelitische Annalen

Israelitische Annalen (מגרמנית: איזראליטישה אנאלן. בתרגום חופשי לעברית: דברי ימי ישראל) היה שבועון יהודי גרמני, שראה אור בפרנקפורט על המיין במחצית הראשונה של המאה ה-19 בעריכת ההיסטוריון היהודי גרמני הנודע מרקוס יוסט.

השבועון התמקד בחדשות מהעולם היהודי, ובמאמרים על הספרות היהודית ועל ההיסטוריה של עם ישראל.

עמדתו המוצהרת של השבועון בנושאי הדת הייתה נייטרלית והבליטו את העיסוק ההיסטורי, אך מבקריו של יוסט טענו כי אורח חייו ודעותיו האישיות השפיעו על מחקריו. שמעון דובנוב כתב: .

==קישורים חיצוניים==
* 

==הערות שוליים==

קטגוריה:שבועונים
קטגוריה:עיתונים בגרמנית
קטגוריה:יהדות גרמניה
קטגוריה:תולדות עם ישראל
ג'נה רוז

ג'נה רוז סברדלו (באנגלית: Jenna Rose Swerdlow; נולדה ב-28 בספטמבר 1998) היא זמרת, שחקנית, רקדנית ודוגמנית אמריקאית, אשר זכתה לתשומת לב תקשורתית רחבה בזכות הסינגל "הג'ינס שלי", לאחר שהסרטון שלו הפך ויראלי ביוטיוב. הקליפ זכה לכ-14 מיליון צפיות, מה שהפך את רוז ל"כוכבת ויראלית".

== קריירה ==
סוורדלוב הופיע בכמה סרטים וטלוויזיה. האחרונה שבהן יצאה לאקרנים לאחר שפורסמה המוזיקה באינטרנט. היא הופיעה בסרט התיעודי בבימויו של רוברטו סריני, כמו גם בסרט בית העכבר וטייסי הטלוויזיה למען פרקטיקה משפחתית ובאיזה דרך. היא הופיעה גם בפרסומות טלוויזיה, רדיו ואינטרנט; בשנת 2011 עבור חנות OMG ג'ינס בניו יורק, עבור Skechers, Jello ו- Canon.

בפברואר 2009 הכירה מועצת העיר הנטינגטון, ניו יורק בסוורדלו "על תרומתה לקהילת אומנויות הבמה". לאחר יציאתו של "הג'ינס שלי" סוורדלו התראיינה לרשתות חדשות, סוקרה בידיעות והופיעה בשידור חי בקונצרט ביריד המוזיקה ווסטברי.

במארס 2011, מגזין טיים הציג את סוורדלו כאחד משלושת הילדים שעשויים להיות הבאים לזכות בתהילה נגיפית בדומה לרבקה בלק. עיתונאים ביצעו השוואות בין סוורדלוב לבלק, מכיוון ששתי הנערות הפיקו סרטונים שנכנסו לאותו ז'אנר של פופ מסטיק, "הוטחו על ידי המבקרים כפרובוקטיביים מדי", ושתיהן קיבלו משוב חזק מהציבור. הסרטונים שלה היוו השראה למיקסים, האטה / מהירות, פרשנות, שפת-סינכרון וניתוח ביוטיוב. בשנת 2012 נפרצה נוכחותו המקוונת של סברדלוב; חשבון הטוויטר שלה, ערוץ היוטיוב וכתובת AOL הושחתו ב"צלבי קרס ונאשמים נאציים". לפני הפיגוע, צבר ערוץ היוטיוב שלה 25 מיליון צפיות בסך הכל.

== קישורים חיצוניים ==

* 

קטגוריה:שחקניות ילדות אמריקאיות
קטגוריה:שחקנים ילדים אמריקאים
קטגוריה:שחקניות אמריקאיות
קטגוריה:שחקנים אמריקאים
קטגוריה:רקדניות אמריקאיות
קטגוריה:רקדנים אמריקאים
קטגוריה:דוגמניות אמריקאיות
קטגוריה:דוגמנים אמריקאים
קטגוריה:פזמונאיות אמריקאיות
קטגוריה:פזמונאים אמריקאים
קטגוריה:יוטיוברים אמריקאים
קטגוריה:יוטיובריות אמריקאיות
קטגוריה:אמריקאיות שנולדו ב-1998
קטגוריה:אמריקאים שנולדו ב-1998
סמושאיי

סמושאיי (בהונגרית: Szamossályi) הוא כפר קטן במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית סמושאיי קטנה בעשרות השנים האחרונות, מ-903 תושבים בשנת 1990 עד 718 תושבים בשנת 2020.

הכפר ואזורו מיושבים לסירוגין כבר מתקופת הברונזה.

==יהודי סמושאיי==
יהודים ראשונים התיישבו בסמושאיי במחצית השנייה של המאה ה-19 לאחר שבעלי האחוזות בסביבה הסירו את התנגדותם להתיישבות זרים על אדמותיהם.

לאחר שהקהילה התפתחה וגדלה והגיעה ל-144 נפשות, החלו צעירי הקהילה לעזוב אותה לטובת יישובים גדולים יותר בהם היו יותר סיכויים למצוא פרנסה.

אחרי פרוץ מלחמת העולם השנייה, גויסו יהודים מהכפר לפלוגות עבודה בשרות הצבא ההונגרי שלחם לצד הגרמנים בחזית המזרחית.

במרץ 1944 נכנס הצבא הגרמני להונגריה. ואחרי חג הפסח, נצטוו היהודים בכפר להישאר בבתיהם. לאחר חצות פרצו כוחות משטרה לבתי היהודים, הוציאו אותם בכוח והעמיסו אותם על עגלות. הם לא הורשו לקחת עמם דבר, גם לא מזון. היהודים נלקחו לגטו מאטסלקה ובסוף חודש מאי 1944 שולחו משם למחנה ההשמדה אושוויץ.

בקרחת יער קטנה בכפר עדיין קיים בית קברות יהודי ישן ובו כ-11 מצבות של יהודים חלקן שבורות.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|15
|
|-
|1880
|94
|808
|-
|1910
|104
|
|-
|1920
|104
|
|-
|1930
|84
|
|-
|1941
|95
|1,105
|-
|}

==קישורים חיצוניים==

* 
* 
* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
חיה גילאור

חיה גילאור (4 בפברואר 1924 – 15 בינואר 2018) הייתה סופרת ילדים ישראלית.

==קורות חיים==
גילאור נולדה במוקצ'בו, צ'כוסלובקיה (כיום בתחומי אוקראינה) כחיה פרידמן. היא למדה בגימנסיה ריאלית והייתה פעילה בתנועת השומר הצעיר ולמדה עברית.

במלחמת העולם השנייה נשלחה למחנה ההשמדה אושוויץ. לאחר שחרורה, יצאה מטעם תנועת השומר הצעיר לבודפשט בהונגריה להכשרה ולצורך הוראת עברית. לאחר מכן שבה לפראג ומשם עלתה ארצה ב-1946.

עלייתה לארץ של גילאור הייתה בלתי לגאלית והיא נעצרה בידי הבריטים ונכלאה במחנה המעצר בעתלית. לאחר שחרורה השתקעה בקיבוץ המעפיל. היא נישאה לישראל גילאור שהיה ממייסדי הקיבוץ, ולהם נולדו 4 ילדים.

גילאור עסקה בהוראה במשך עשרים וארבע שנים ועבדה במפעל "תגה" - שותפות מוגבלת בבעלות הקיבוץ, העוסקת בייצור ובשיווק גרביים והלבשה תחתונה<ref></ref>.

היא נפטרה בשנת 2018 ונטמנה בבית העלמין בקיבוץ המעפיל.

== יצירותיה ==
כתביה של גילאור יצאו לאור, וכמו כן התפרסמו ברדיו, ובעיתוני ילדים ונוער.

ספריה:
* קוביות קוביות : שירים (תל אביב : ספרית פועלים, תשמ״ד 1983) - איורים – עידית שולמן
* אומי והסערה הנוראה (קריית גת : דני ספרים, 1994) - איורים – שרה בת-אור
* נוצות לבנות (קריית גת : דני ספרים, 1996) - איורים – יפעת נחשון
* סופו של משחק (תל אביב : מורשת, תשנ״ו 1996) - איורים – כריסטינה קדמון
* חגיגה בגשם (קריית גת : דני ספרים, 1998) - איורים – נורית צרפתי
* הגנב (תל אביב : ידיעות אחרונות : ספרי חמד, 1999) - איורים – כריסטינה קדמון
* הצלקת (קריית גת : דני ספרים, 1999) - איורים – נורית צרפתי
* הטיול המיוחד של ירון ורינת (קרית-גת : דני ספרים, 2000) - איורים – ורדה לבני
* פלא נשיקות ועוד : סיפורים קצרצרים מאד (תל אביב : ידיעות אחרונות : ספרי חמד, 2001) - איורים – אודי ליכטשיין
* הדבר היפה ביותר : על אהבות נעורים (קרית-גת : דני ספרים, 2003) - איורים – אור קוברינסקי
* חגיגה ביער (קריית גת : דני ספרים, 2004) - איורים – מיכל פרומר
* דסקית של חייל : סיפורים מהחיים (קריית גת : דני ספרים, תשס״ה 2005)

== לקריאה נוספת ==
* חובב, לאה. בצחוק ובדמע : עיון ביצירותיה של חיה גילאור. מעגלי קריאה, חוב' 29 (תשס״ג 2002), עמ' 56–65.

==קישורים חיצוניים==
* 

== הערות שוליים ==

קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:ישראלים ילידי צ'כיה
קטגוריה:ניצולות השואה
קטגוריה:ניצולי השואה: אוקראינה
קטגוריה:ניצולי השואה: צ'כיה
קטגוריה:עולים לאחר מלחמת העולם השנייה
קטגוריה:אישים הקבורים בקיבוצים
קטגוריה:מורות בישראל
קטגוריה:מורים בישראל
קטגוריה:בוגרות השומר הצעיר
קטגוריה:בוגרי השומר הצעיר
קטגוריה:סופרות כותבות עברית
קטגוריה:סופרים כותבי עברית
קטגוריה:ישראליות שנולדו ב-1924
קטגוריה:ישראלים שנולדו ב-1924
קטגוריה:ישראליות שנפטרו ב-2018
קטגוריה:ישראלים שנפטרו ב-2018
קטגוריה:המעפיל: אישים
קטגוריה:אישים הקבורים בהמעפיל
קלצ'ינסק

קלצ'ינסק (ברוסית: Кала́чинск) היא עיר ברוסיה במחוז אומסק.

==היסטוריה==
בשנת 1755 באזור נעשה גישוש ראשוני. בין 1783–1794 במקום הוקם כפר קלצ'יקי. ב-1795 התגוררו כאן כבר 14 משפחות אשר מנו 130 אנשים.

עד 1816 מספר המשפחות בכפר הוכפל והיו כאן 203 תושבים. לאחר ביטול הצמיתות באימפריה הרוסית אוכלוסיית המקום החלה לגדול. תמריץ נוסף אשר גרם להתפתחות נוספת של המקום הייתה בניית מסילת הרכבת הטרנס-סיבירית ב-1896, אז כבר התגוררו כאן 400 איש, ב-1904 היו כבר 691 תושבים.

בראשית 1918, לאחר המהפכה, התקיימה כאן ישיבה ראשונה של המועצות. במרץ 1918 התרחש במקום מרד כנגד השלטונות הקומוניסטיים בעקבות רצון להלאים רכוש פרטי. לאחר מכן נכנסו לכאן הכוחות הלבנים שר הוציאו להורג את הבולשביקים המקומיים.

ב-21 בנובמבר 1919 הצבא האדום כבש את קלצ'ינסק.

ב-1922 בקלצ'ינסק היו 521 בתי אב שמנו 3,967 תושבים. ב-1943 קלצ'ינסק הפכה למושבת פועלים וב-1952 קלצ'ינסק קיבלה מעמד של עיר.

בתקופת מלחמת העולם השנייה פעלו כאן בית חולים לפצועי מלחמה, בית ספר להכשרת צלפים פנימייה ילדים אשר פונו מלניגרד הנצורה.

==אוכלוסייה==
אוכלוסיית קלצ'ינסק לפי שנים:
{| class="wikitable"
| ||שנה || מספר תושבים
|-
|1 || 1939 || 9,300
|-
|2 || 1970 || 20,809
|-
|3 || 1989 || 25,014
|-
|6 || 2002 || 24,247
|-
|7 || 2009 || 23,444
|-
|8 || 2010 || 23,556
|-
|9 || 2015 || 22,656
|-
|10 || 2021 || 22,297
|}

==קישורים חיצוניים==

קטגוריה:מחוז אומסק: ערים
קטגוריה:יישובים שהוקמו ב-1794
מאשה קלו

מאשה קלו (25 בנובמבר 1935 – 4 באוגוסט 2019) הייתה ספרנית, סופרת, משוררת ומתרגמת ישראלית.

== ביוגרפיה ==
מאשה קלו נולדה בסובאלק, פולין. בשנת 1939, עם פרוץ המלחמה, עברה עם משפחתה לרוסיה.

ב-1949, עלתה לארץ והשתקעה בגבעתיים. שירה הראשון פורסם ב-1976 בשבועון "דבר לילדים". מאז פרסמה כ-150 שירים מקוריים ומתורגמים ו-12 ספרי ילדים.

את שירה "כוכב מטייל" הלחין שם טוב לוי וביצע דודו זכאי<ref></ref>.

קלו עבדה כספרנית בספרייה למדעים מדויקים ולהנדסה באוניברסיטת תל אביב<ref></ref>. ביתה היא הסופרת ענת קלו לברון.

היא הלכה לעולמה בשנת 2019 ונטמנה בבית עלמין ירקון<ref></ref>.

== יצירותיה ==
* פרח קט (תל אביב : יזרעאל, תשל"ז 1976)
* ציירתי לי עפיפון (תל אביב : יזרעאל, תשל"ט 1979) - איורים - בינה גבירץ
* מחר אלך ללמוד (ירושלים : דביר, תשמ"ב 1982) - איורים - אורה איתן
* יפית הלכלוכית(מאת יוליוס לוטיה) (תל אביב : מודן, 1984) - גרסה עברית ועיבוד - מאשה קלו<ref></ref>
* עולמה של הולי הובי (תל אביב : מודן, תשמ"ד) - גרסה עברית ועיבוד - מאשה קלו
* הברוזה המבלבלת / על-פי יאן בז'כוה (תל אביב : דביר, תשמ"ו 1986) - ציורים - ליאת בנימיני אריאל
* הכלב בים (תל אביב : מודן, 1992) - איורים - בינה גבירץ
* הפתעות בשקיות (ירושלים : כרטא, תשנ"ה 1995) - איורים - גיל-לי אלון קוריאל
* החידות הראשונות שלי (תל אביב : לומדן, 1997) - איורים - גיל-לי אלון קוריאל
* אני אוהב את השכונה (קריית גת : דני ספרים, 1997) - איורים - טלי קריבולט
* חידות קטנות לחגים ולעונות (בן שמן : מודן, 2002) - איורים - גיל-לי אלון קוריאל
* מכתב לניבי הנמרונת (בן-שמן : מודן, 2007) - איורים - הלה חבקין ; עריכה - עפרה גלברט-אבני

== לקריאה נוספת ==
* [https://www.youtube.com/watch?v=eHP929dySgo סופרים קוראים - מאשה קלו] (יוטיוב)
* [https://www.hebrew-writers.org/גיליון-מאזניים-חודש-אפריל-2008 איזה צבע יש לשיר - מאשה קלו - מאזניים - חודש אפריל 2008]

==קישורים חיצוניים==
* 

== הערות שוליים ==

קטגוריה:סופרות ישראליות
קטגוריה:סופרות ילדים ונוער ישראליות
קטגוריה:משוררות ישראליות
קטגוריה:סופרות כותבות עברית
קטגוריה:משוררות כותבות עברית
קטגוריה:ישראליות ילידות פולין
קטגוריה:ישראלים ילידי פולין
קטגוריה:ספרניות ומידעניות ישראליות
קטגוריה:ספרנים ומידענים ישראלים
קטגוריה:ספרני אוניברסיטת תל אביב
קטגוריה:מתרגמות ישראליות
קטגוריה:מתרגמים ישראלים
קטגוריה:עולים לאחר מלחמת העולם השנייה
קטגוריה:עולות לאחר מלחמת העולם השנייה
קטגוריה:נשים הקבורות בבית הקברות ירקון
קטגוריה:גבעתיים: אישים
קטגוריה:ישראלים שנולדו ב-1935
קטגוריה:ישראליות שנולדו ב-1935
קטגוריה:ישראלים שנפטרו ב-2019
קטגוריה:ישראליות שנפטרו ב-2019
תחנת מיצ'ורינסקי פרוספקט

מיצ'ורינסקי פרוספקט (ברוסית: Мичуринский проспект) היא תחנת הרכבת התחתית של מוסקבה בקו סולנצבסקאיה.

התחנה ממוקמת ברובע ראמנקי במוסקבה וקרויה על שם רחוב באותו שם.

התחנה נפתחה ב-30 באוגוסט 2018 ובעתיד היא תחובר במעבר עם תחנה באותו שם בקו הטבעת הגדול.

מיצ'ורינסקי פרוספקט היא התחנה התת-קרקעית למחצה הראשונה במטרו של מוסקבה<ref>http://www.mirmetro.net/node/3252</ref>.

התחנה, שתוכננה על ידי תאגיד בניית הרכבות של סין , מלאה באלמנטים שמושפעים הרבה מהתרבות הסינית, כחלק מההסכם עם התאגיד.<ref></ref>
מיצ'ורינסקי פרוספקט, התחנה התת-קרקעית למחצה הראשונה במטרו של מוסקבה
==קישורים חיצוניים==

== הערות שוליים ==

מיצ'ורינסקי פרוספקט
תחנת וורוביובי גורי

תחנת וורוביובי גורי (ברוסית: Воробьёвы горы) היא תחנת הרכבת התחתית של מוסקבה בקו סוקולניצ'סקאיה. ממוקמת על גבול הנפות, גגארינסקי, חמובניקי וראמנקי.

התחנה קרויה על שם האזור ההיסטורי וורוביובי גורי.

תחנת וורוביובי גורי נפתחה ב-12 בינואר 1959 והייתה סגורה בגלל עבודות שיפוץ בין 1983 עד 2002.

התחנה נבנתה על פי פרויקט מיוחד בשכבה התחתונה של גשר המטרו לוז'נצקי מעל נהר מוסקבה. זו תחנת המטרו הראשונה ברוסיה הממוקמת על גשר מעל נהר<ref>https://um.mos.ru/houses/stantsiya-metro-vorobevy-gory/</ref>.

== גלריה ==
<gallery mode="packed" heights="150px">
קובץ:Воробьёвы горы.JPG|כניסה לתחנה
קובץ:Moscow 2008-06-26 Luzhniki Metro Bridge.jpg|מבט מלמעלה
</gallery>

== קישורים חיצוניים ==

== הערות שוליים ==

וורוביובי גורי
Reckless

Reckless (בעברית: לא זהיר) הוא סינגל שהוקלט על ידי הזמרת-יוצרת האמריקאית מדיסון ביר. השיר יצא לאור ב-4 ביוני 2021, על ידי חברות התקליטים אפיק ואקסס, כסינגל ראשון מתוך אלבום עתידי.<ref></ref>

== רקע והוצאה ==
ב-24 במאי 2021, צייצה ביר בטוויטר כי בקרוב היא תוציא את השיר האהוב עליה אי פעם שהיא כתבה.<ref></ref> ארבעה ימים לאחר מכן, ב-28 במאי, הכריזה ביר רשמית על יציאתו של השיר, וצירפה טיזר בן חצי דקה מהקליפ.<ref></ref> בהמשך, חשפה ביר כי הקליטה את השיר כבר באוקטובר 2020.<ref></ref> ב-31 במאי, פרסמה ביר את עטיפת השיר.<ref name="cover"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם כ-800 אלף השמעות ביומו הראשון. נכון ל-22 ביוני 2021, צבר השיר למעלה מ-9 מיליון השמעות.<ref></ref>

== ביקורות ==
עם פרסומו, זכה "Reckless" לביקורות חיוביות ושבחים רבים. במגזין האופנה Clash כונה השיר "קטע פופ בוגר להפליא".<ref name=":5"></ref> ב-Hypebae נכתב כי השיר "מדגים את קולה המרגיע של ביר".<ref></ref>

== קרדיטים ==

* מדיסון ביר – שירה, כתיבה, הפקה, הלחנה
* לירוי קלמפיט – כתיבה, הפקה, הלחנה, קולות רקע, בס, תופים, גיטרה, תכנות
* טים סומרס – כתיבה, הפקה, הלחנה, קולות רקע, תופים, קלידים, תכנות
* ג׳רמי דוסולייה – כתיבה, הלחנה
* רנדי מריל – מאסטרינג
* מיץ' מקארת'י – מיקסינג
* קינגה באצ'יק – מיתרים

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
|-
!עולם
|4 ביוני 2021
|הזרמת מוזיקה • הורדה דיגיטלית
|אפיק • אקסס
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירים באנגלית
קטגוריה:סינגלים בהוצאת אפיק רקורדס
חיים לוטן

חיים לוטן (נולד ב-15 בפברואר 1952) הוא פרופסור, קרדיולוג בכיר, ששימש כמנהל מערך הלב בבבית החולים הדסה עין כרם.

==ביוגרפיה==
לוטן סיים את ההכשרה הרפואית בפקולטה לרפואה ב במרכז הרפואי הדסה בשנת 1979 וסיים את התמחותו בקרדיולוגיה בשנת 1987.

בין השנים 1987 ל-1989 עשה התמחות-על במחקר בקרדיולוגיה התערבותית וגרעינית ופיתוח דימות תהודה מגנטית באגף הלב וכלי הדם באוניברסיטת אלבמה בבירמינגהם, אלבמה, ארצות הברית.

בשנת 1996 מונה למנהל תחום קרדיולוגיה התערבותית וצנתור לב במרכז הרפואי הדסה בירושלים.

בשנת 2000 מונה למנהל מכון הלב במרכז הרפואי הדסה.

בשנת 2006, יחד עם פרופסור רפאל ביאר, ייסדו את הקונגרס הבינלאומי השנתי המוביל של ה–ICI (חדשנות בקרדיולוגיה התערבותית) ואת האקדמיה לחדשנות.

החל משנת 2009 קיבל מינוי כפרופסור לרפואה (קרדיולוגיה) מהפקולטה לרפואה של האוניברסיטה העברית בירושלים.

החל לכהן כנשיא האיגוד הקרדיולוגי הישראלי ממאי 2011 עד אפריל 2013.

פרופסור לוטן הוא יו"ר ועדת ההסמכה והרישוי של משרד הבריאות לסטנטים כליליים, והיה מעורב במספר מיזמים ביו-רפואיים ושירת כמנהל רפואי יועץ רפואי בסטארטאפים רפואיים רבים בתחום הקרדיולוגיה ההתערבותית והדמיית הלב.
יחד עם ד"ר יעקב נחמיאס ייסד את הקורס הבינתחומי לתהליכי חדשנות ביו-רפואית באוניברסיטה העברית בירושלים.

בשנת 2018 נבחר על ידי חברי מועצת המנהלים של האיגוד הלאומי לקרדיולוגיה בסין לחבר בקבוצת "ידידים בינלאומיים" יחד עם 11 קרדיולוגים מהמובילים בעולם אשר תרמו תרומה משמעותית לפיתוח רפואת לב וכלי דם בסין.

==הערות שוליים==

קטגוריה:קרדיולוגים ישראלים
קטגוריה:סגל מרכז רפואי הדסה
קטגוריה:מנהלים ישראלים
קטגוריה:בוגרי התיכון ליד האוניברסיטה
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:דירקטורים ישראלים
קטגוריה:יועצים ישראלים
קטגוריה:ישראלים שנולדו ב-1952
Good in Goodbye

Good in Goodbye (בעברית: טוב בלהתראות) הוא סינגל שהוקלט על ידי הזמרת-יוצרת האמריקאית מדיסון ביר. השיר יצא לאור ב-31 בינואר 2020, על ידי חברת התקליטים אפיק רקורדס, כסינגל הראשון מתוך אלבום הבכורה שלה Life Support.<ref name=":1"></ref>

== רקע והוצאה ==
ב-25 בינואר 2020, הכריזה ביר על יציאתו של השיר ברשתות החברתיות, וצירפה טיזר לקליפ.<ref name="album"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-98 מיליון השמעות.<ref></ref>

== וידאו קליפ ==
ב-31 בינואר 2020, יום יציאתו של הסינגל, פורסם הווידאו קליפ הנלווה לשיר בערוץ היוטיוב של ביר.<ref name=":video"></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי מדיסון ביר
קטגוריה:שירים באנגלית
קטגוריה:סינגלים בהוצאת אפיק רקורדס
בנג'מין שמפני

בנג'מין שמפני ( באנגלית:Benjamin Champney ; 20 בנובמבר 1817- 11 בדצמבר 1907) היה צייר אמריקאי, ששמו הפך לשם נרדף לאמנות ״ההרים הלבנים״ במאה ה -19 והיה מייסד מועדון האמנות של בוסטון.

== ביוגרפיה ==
שמפני נולד בניו איפסוויץ', ניו המפשייר. הוא ביקר לראשונה בקונווי בשנת 1838.

בשנת 1841, שמפני נסע לצרפת ללמוד, וחזר לבוסטון בשנת 1846, ואז חזר לאירופה כדי לצייר פנורמה של נהר הריין. הוא שב לבוסטון בשנת 1848 והציג את הפנורמה שם בדצמבר. לאחר מכן היא הוצגה בווסטר, מסצ'וסטס, ניו הייבן, קונטיקט וניו יורק. בשנת 1854 הוא נסע עם ג'ון פרדריק קנסט למסע ציור לגרמניה ושווייץ. הפנורמה נהרסה בשריפה בעיר ניו יורק באוקטובר 1857.

בשנת 1850 חזר שמפני להרים הלבנים עם חברו ג'ון קנסט. ההתלהבות והציורים שלהם משכו מספר גדול של אמנים מבוסטון וניו יורק לאזור קונווי.

בשנת 1853 התחתן שמפני וקנה בית בקונווי. זה היה בית הקיץ שלו במשך יותר מחמישים שנה. הסטודיו שלו היה מרכז חברתי ידוע, וביקרו בו אנשים רבים מכל רחבי הארץ.

בשנת 1855 הפך שמפני למייסד מועדון האמנות של בוסטון, ובשנת 1856 לנשיא שלו.

בשנת 1900 פרסם אוטוביוגרפיה, זיכרונות שישים שנה לאמנות ואמנים.

שמפני נפטר בביתו בוובורן, מסצ'וסטס, ב־11 בדצמבר1907.<ref></ref>

דוגמאות לציוריו ניתן לראות היום בחברה ההיסטורית של ניו המפשייר בקונקורד, ניו המפשייר. מוזיאון קורייר לאמנות במנצ'סטר, ניו המפשייר. בספרייה הציבורית וובורן בוובורן, מסצ'וסטס ומוזיאון ההרים הלבנים ועוד.

כהוקרה על תרומתו הייחודית והמתמשכת לאמנויות ולתרבות של בוסטון, נקראה לכבודו סמטת אבן מרוצפת, ״שמפני פלייס״, בביקון היל ההיסטורית, בוסטון. הוא מוזכר בסמן היסטורי בניו המפשייר, לאורך כביש 16 בניו המפשייר בקונוויי.

== גלריה ==
<gallery mode="packed" heights="170">
File:1873 NorthMoatMtn byBChampney NHHistoricalSociety.jpg

File:Benjamin Champney - Mount Washington.jpg

File:Benjamin Champney - Thompson Falls and the Saco Valley.jpg

File:Peace and Harmony, Mount Washington from the Intervale, North Conway, by Benjamin Champney, 1865, oil on canvas - Peabody Essex Museum - DSC07101.jpg
</gallery>

== קישורים חיצוניים ==

* 
== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1817
קטגוריה:אמריקאים שנפטרו ב-1907
Baby (שיר של מדיסון ביר)

Baby (בעברית: מותק) הוא סינגל שהוקלט על ידי הזמרת-יוצרת האמריקאית מדיסון ביר. השיר יצא לאור ב-21 באוגוסט 2020, על ידי חברת התקליטים אפיק רקורדס, כסינגל השלישי מתוך אלבום הבכורה שלה, Life Support.<ref name=":0"></ref><ref name=":1"></ref>

== רקע והוצאה ==
ב-7 באוגוסט 2020, הכריזה ביר על יציאתו של השיר כסינגל ברשתות החברתיות.<ref name="album"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-75 מיליון השמעות.<ref></ref>

== וידאו קליפ ==
הווידאו קליפ של השיר פורסם בערוץ היוטיוב שלה ב-21 באוגוסט 2020, ביום צאת הסינגל עצמו.<ref name=":1" /><ref name=":video"></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי מדיסון ביר
קטגוריה:שירים באנגלית
קטגוריה:סינגלים בהוצאת אפיק רקורדס
יהודית סלע-וינר

יהודית סלע-וינר (27 באוקטובר 1923 - 13 ביוני 1997) הייתה פזמונאית, משוררת וסופרת ישראלית, חברת חברת קיבוץ דגניה ב'.

היא נולדה כיהודית האס להוריה פרץ ואלישבע. בעת מלחמת העולם השנייה, נשלחה יהודית לישראל עם עליית הנוער. לאחר מספר שנים המשפחה עלתה לארץ באונית המעפילים "אטלנטיק", ולאחר שהייה ממושכת במחנה מעצר, עברה המשפחה לקיבוץ דגניה ב'<ref></ref>. אמה עבדה במטבח הקיבוצי ואביה היה מורה לפסנתר<ref></ref>. עם בגרותה הפכה סלע-וינר מורה לריתמיקה ונהגה לכתוב שירים למען ילדי הקיבוץ.

יהודית נישאה לאריה וינר, חבר הקיבוץ.

בשנת 1997 נפטרה ונטמנה בבית העלמין בקיבוץ, ועל מצבתה נכתב "שירת חייך איתנו תמיד"<ref></ref>.

== יצירותיה ==
סלע- וינר כתבה שירים רבים, חיברה את המילים להמנון דגניה ב'<ref></ref>, יצרה את המחזמר "מה טוב יחדיו" וכן את "עשר קופסאות גפרורים - מחזה לגיל הנעורים" שיצא בהוצאת הקיבוץ המאוחד.

== המחזמר "מה טוב יחדיו" ==
סלע-וינר כתבה את המחזמר "מה טוב יחדיו"<ref></ref> שהלחין יקותיאל שור - מורה למוזיקה מכנרת<ref></ref>.

המחזמר בוצע בידי ילדי משק עמק הירדן וזכה לביקורות מצוינות. בדצמבר 1962 יהודה בר- נאור, מנהל תיאטרון הילדים "תליל" (תיאטרון לתלמידים וילדים)<ref></ref> ביקש להציג את המחזה בהשתתפות ילדים מהתנועה המאוחדת, בבימויו של אברהם ניניו. הצלחת המחזמר המקורי לא חזרה על עצמה, ולאחר 24 הצגות המחזה ירד מהבמות<ref></ref>.

שירי המחזמר היו:

אגדת הכנרת

אין כמוהו

ההורה

המצב במשק

קריאה למשחק

שיר בקר

שיר הבלורה

שיר החבל

שיר הירקנים

שיר הכדור

שיר המספויניקים

שיר הפלחים

שיר התנוקות

שיר לכרם

שיר לכת למטבח

שיר עובדי המטבח

שיר ערש

שירו של שמוליק

== החמור הקטן ==
אחד משיריה המפורסמים של סלע-וינר הוא "החמור הקטן"<ref></ref>, אשר הלחין יקותיאל שור, וידוע בביצועה של חוה אלברשטיין:

== לקריאה נוספת ==
* [http://tarbut-yeladim.blogspot.com/2010/10/blog-post_16.html על חגיגות היובל לדגניה א' ועל חמור אחד מפורסם] - יומן מסע לחקר 100 שנות תרבות לילדים בקיבוצים

== הערות שוליים ==

קטגוריה:משוררות ישראליות
קטגוריה:פזמונאיות ישראליות
קטגוריה:דגניה ב': אישים
קטגוריה:אישים הקבורים בדגניה ב'
קטגוריה:ישראליות שנולדו ב-1923
קטגוריה:ישראלים שנולדו ב-1923
קטגוריה:ישראליות שנפטרו ב-1997
קטגוריה:ישראלים שנפטרו ב-1997
יז'י ז'ולבסקי

יז'י ז'ולבסקי (בפולנית: Jerzy Żuławski 14 ביולי 1874 – 9 באוגוסט 1915) היה סופר ומתרגם פולני.

== ביוגרפיה ==
יז'י ז'ולבסקי נולד בכפר ליד ז'שוב אז בתחומי האימפריה האוסטרו-הונגרית. אביו לקח חלק פעיל במרד ינואר בחלק של פולין שהיה תחת השליטה של האימפריה הרוסית. יז'י הצעיר היה תחת השפעת דעות של איבו בהקשר לפולין העצמאית. הוא התחנך במספר בתי הספר באזור ובשנת 1892 עבר לשווייץ בה למד באוניברסיטת ציריך ובמהשך עשה תואר שלישי באוניברסיטת ברן על עבודות של ברוך שפינוזה. באותה תקופה הוא עסק בתרגום של יצירות של פרידריך ניצשה, ארתור שופנהאואר ואדוארד פון הרטמן.

במקביל הוא התחיל לכתוב יצירות ספרותיות ובחזרה לקרקוב היה עורך של כתב עת Krytyka. לאחר חתונתו הוא התחיל לעבוד כמורה בקרקוב.

לקראת סוף 1901 הוא עזב את תחום ההוראה ועבר לתחום הספרות. באותה תקופה הוא כתב את יצירתו העיקרית על משלחת מדעית לירח. בסך הכל הוא כתב טרילוגיה על הנושא, כאשר בשנת 1912 בלביב הוצאו כל הספרים מחדש. תוך זמן קצר הם תורגמו לשפות רבות. כבר בשנת 1911 על בסיס אחד מהספרים בסדרה צולם סרט קולנוע.

בשנת 1907 הוא התחתן בפעם השנייה לקז'מיירה ז'ולבסקה והזוג עבר לזקופנה. ביתו הגדול היה מרכז לפעילות תרבותית של העיר. לאחר פרוץ מלחמת העולם הראשונה, הוא החליט להצטרף ליחידות פולניות שהיו חלק של הצבא אוסטרו-הונגריה בתקווה שפולין תזכה לעצמאות לאחר המלחמה. תוך כשנה רוב שטחי פולין שהיו חלק של האימפריה הרוסית נכבשו וז'ולבסקי הוצב בלודג'. באוגוסט 1915, במהלך ביקור בחזית, ז'ולבסקי חלה ונפטר לאחר מחלה קצרה. הוא היה בן 41 בלבד ובנו הצעיר נולד בפברואר 1916.

החל משנת 2008 מוענק בפולין פרס סיפרותי על שמו עבור יצירות של מדע בדיוני. הענקת הפרס מבוצעת בחסות איגוד הסופרים הפולנים והיא כוללת הפרס הראשי, פרס הזהב ופרס הכסף. אדם פשחשטה נמנה עם מקבלי הפרס.

== קישורים חיצוניים==

* [https://culture.pl/en/feature/the-origins-of-polish-sci-fi-the-legacy-of-jerzy-zulawski ביוגרפיה ותאור יצירות]
* [https://librivox.org/author/5923?primary_key=5923&search_category=author&search_page=1&search_form=get_results יצירות של יז'י ז'ולבסקי]
* 

קטגוריה:מטפסי הרים
קטגוריה:סופרים פולנים
קטגוריה:משוררים פולנים
קטגוריה:מחזאים פולנים
קטגוריה:מתרגמים לפולנית
קטגוריה:מתרגמות
קטגוריה:בוגרי אוניברסיטת ציריך
קטגוריה:ילידות 1874
קטגוריה:פולנים שנפטרו ב-1915
דרק אוגביידה

דרק אוגביידה (באנגלית: Derek Ogbeide; נולד ב-28 במרץ 1997) הוא כדורסלן ניגרי-קנדי, המשחק בעמדת הסנטר בפאוק סלוניקי.

==קריירה==
אוגביידה החל את דרכו כשלמד ושיחק כדורסל בתיכון פבלברוק שבמבלטון, ג'ורג'יה.

החל משנת 2015 ועד שנת 2019, אוגביידה שיחק באוניברסיטת ג'ורג'יה.

עם סיום המכללות, חתם אוגביידה לעונה בא.א.ק. לרנקה מהליגה הקפריסאית. בתום העונה אוגביידה האריך את חוזהו לעונה נוספת, לאחר שהעמיד 8.7 נקודות ו-6.5 ריבאונדים למשחק. במהלך עונתו השנייה, אוגביידה זכה בדאבל עם קבוצתו, כשהוא נבחר לשחקן המצטיין של סדרת גמר הפלייאוף. באותה עונה העמיד אוגביידה ממוצעים של 14.0 נקודות ו-10.3 ריבאונדים.

ב-26 במאי 2021, חתם אוגביידה בהפועל אילת מהליגה הישראלית לקראת הפלייאוף, לאחר שג'וש ניבו עזב בעקבות מבצע שומר החומות.

ב-27 ביוני 2021, אוגביידה חתם בפאוק סלוניקי מהליגה היוונית.

==קישורים חיצוניים==

==הערות שוליים==

קטגוריה:כדורסלנים קנדים
קטגוריה:כדורסלנים ניגרים
קטגוריה:כדורסלני אוניברסיטת ג'ורג'יה
קטגוריה:כדורסלני א.א.ק. לרנקה
קטגוריה:כדורסלני הפועל אילת
קטגוריה:קנדים ממוצא ניגרי
קטגוריה:ניגרים שנולדו ב-1997
קטגוריה:קנדים שנולדו ב-1997